La popolasion dei Vèneti a xera stansià inte ła xona del Morbihan, in Bretagna . Ła łora capitale la xera Darioritum . I Vèneti i xe sta na granda forsa de mare e de comercio. I gaveva na forte organixasion e forsa anca un senato. I Pictoni i xera ostili co i Veneti, infati i ga da na man a Roma par costruire na flota e distruxare queła Veneta inte ła bataja del Morbihan. Roma la ga vinto e la xente la xe sta vendua in s-ciavitù. Tante 'olte se pensa che i gabia ła stésa orixene dei Veneti de łe Venesie. 'Sta teoria qua ła se baza su łe soméjanse łinguisteghe che se cata anca inte l'onomastica, ma 'sti trati comuni qua i połe anca èsare spiegà coi łigami de parenteła che ghe xe tra łe łengue sèltiche e łe łéngue itàłiche. I dati łinguisteghi reconosesti oncò no conferma nisuna de łe teorie.